
ΑΝΑΚΟΙΝΩΣΗ
Ε.Σ.Α.μεΑ.: Παγκόσμια Ημέρα Όρασης 2026  
Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) δημοσιεύει την ανακοίνωση της Πανελλήνιας Ένωσης Αμφιβληστροειδοπαθών (Π.Ε.Α.) για την Παγκόσμια Ημέρα Όρασης 8 Οκτωβρίου.
Στον εορτασμό της Παγκόσμιας Ημέρας Όρασης (World Sight Day) την Πέμπτη 8 Οκτωβρίου 2026, η Διεθνής Αρχή Πρόληψης της Τυφλότητας (International Agency for the Prevention of Blindness (IAPB), θέτει ως κεντρικό μήνυμα ευαισθητοποίησης κι ενημέρωσης της κοινής γνώμης «Αγαπήστε τα μάτια σας - Η όραση επηρεάζει κάθε πτυχή της ζωής μας» («Love Your Eyes»). 
Σχεδόν όλοι οι άνθρωποι στον πλανήτη θα αντιμετωπίσουν κάποιο πρόβλημα υγείας των ματιών στη διάρκεια της ζωής τους, ωστόσο πάνω από ένα δισεκατομμύριο άνθρωποι εξακολουθούν να μην έχουν πρόσβαση στις υπηρεσίες και τις θεραπείες που χρειάζονται. Η Παγκόσμια Ημέρα Όρασης αποτελεί μια ετήσια υπενθύμιση να «αγαπάμε τα μάτια μας» (#LoveYourEyes) και μια ευκαιρία να ενωθούμε με εκατομμύρια ανθρώπους σε όλο τον κόσμο που αναγνωρίζουν την αξία της όρασης (για περισσότερες πληροφορίες βλ. https://www.iapb.world/world_sight_day) 
 Η Πανελλήνια Ένωση Αμφιβληστροειδοπαθών (Π.Ε.Α.) συμμετέχοντας στον εορτασμό της Παγκόσμιας Ημέρας Όρασης με ιδιαίτερη ικανοποίηση και χαρά ανακοινώνει τον σχεδιασμό, την οργάνωση και υλοποίηση μιας μελέτης που αφορά στον προσδιορισμό του προφίλ υγείας των Ατόμων με Αναπηρία Όρασης (ΑμΑΟ) στην Ελλάδα (2019 - 2020), παραθέτοντας το πρώτο μέρος από τα τρία συνολικά, που θα εκδοθούν σταδιακά.  
Αναλυτικά στην ανακοίνωση της ΠΕΑ που επισυνάπτεται.


Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

